**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**«----» «-------------------------» 2018 թվականի N ----Ն**

**ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՈՒՆԿՆԴԻՐՆԵՐԻ Փորձաշրջանի ղեկավարի ՎԱՐՁԱՏՐՈՒԹՅԱՆ ԿԱՐԳը սահմանելու մասին**

Հիմք ընդունելով «Արդարադատության ակադեմիայի մասին» օրենքի 24-րդ հոդվածի 7-րդ մասը` Կառավարությունը ***որոշում է.***

1. Սահմանել **Արդարադատության ակադեմիայի ունկնդիրների փորձաշրջանի ղեկավարի վարձատրության կարգը՝ համաձայն հավելվածի:**

**2. Սույն որոշումն ուժի մեջ է մտնում 2019 թվականի հունվարի 1-ից:**

**3. Մինչև սույն որոշումն ուժի մեջ մտնելն սկսված և չավարտված փորձաշրջանի ղեկավարի վարձատրությունը իրականացվում է 2019 թվականի հունվարի 1-ին հաջորդող ժամանակահատվածի համար:**

|  |  |
| --- | --- |
| **Հայաստանի Հանրապետության վարչապետ** | **\_\_. \_\_\_\_\_\_\_\_\_\_\_\_\_\_** |
| 2018 թ. -------------------------- Երևան |  |

|  |
| --- |
| **Հավելված**  **ՀՀ Կառավարության 2018թ.**  **--------------- թիվ ------ Ն**  **որոշման** |

**ԿԱՐԳ**

**ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՈՒՆԿՆԴԻՐՆԵՐԻ Փորձաշրջանի ղեկավարի ՎԱՐՁԱՏՐՈՒԹՅԱՆ**

1. **Դատավորների թեկնածուների հավակնորդների, վերաքննիչ դատարաններում դատավոր նշանակվելու համար «Հայաստանի Հանրապետության դատական օրենսգիրք» սահմանադրական օրենքի 123-րդ հոդվածի 6-րդ մասի 3-րդ կետում նշված առաջխաղացման ենթակա դատավորների թեկնածուների, քննիչների և դատախազների թեկնածությունների ցուցակներում ընդգրկված անձանց փորձաշրջանի ղեկավարի (այսուհետ՝ փորձաշրջանի ղեկավար)** ամսական **վարձատրությունը** յուրաքանչյուր ունկնդրի համար սահմանել **փորձաշրջանի ղեկավարի** հիմնական աշխատավարձի 10 տոկոսի չափով:

**2. Փորձաշրջանի ղեկավարը վարձատրվում է Արդարադատության ակադեմիա ներկայացված դիմումի հիման վրա, որին կցվում են փորձաշրջանի ղեկավար նշանակելու մասին հրամանը, գնահատագիրը՝ նախկինում ներկայացված չլինելու դեպքում, փորձաշրջանի ղեկավար աշխատած ժամանակահատվածում փորձաշրջանի ղեկավարի հիմնական աշխատավարձի չափի վերաբերյալ տեղեկանքը և բանկային հաշվեհամարը:**

**3. Փորձաշրջանի ղեկավարի փոխարինման, ինչպես նաև ունկնդրի՝ համապատասխան թեկնածությունների ցուցակից հանվելու, Ակադեմիայում ուսուցումը կասեցվելու կամ ունկնդրին տարկետում տրամադրվելու դեպքերում փորձաշրջանի ղեկավարի վարձատրության մասին դիմումին գնահատագիր չի կցվում:**

**4. Դիմումը և կից փաստաթղթերը փորձաշրջանի ղեկավարի կողմից ներկայացվում են փորձաշրջանի ղեկավարման ավարտի օրվանից, իսկ ունկնդրի՝ համապատասխան թեկնածությունների ցուցակներում ընդգրկված անձանց** ցուցակից հանվելու, ուսուցումն Ակադեմիայում կասեցվելու կամ ունկնդրին տարկետում տրամադրվելու դեպքերում՝ ունկնդրի՝ համապատասխան թեկնածությունների ցուցակից հանվելու, ուսուցումը կասեցվելու կամ ունկնդրին տարկետում տրամադրվելու օրվանից մեկամսյա ժամկետում:

**5. Փորձաշրջանի ղեկավարը վարձատրվում է Արդարադատության ակադեմիայի միջոցների հաշվին՝ դիմումը և կից փաստաթղթերը ներկայացնելուց հետո մինչև հաջորդող ամսվա 15-ը:**

|  |  |
| --- | --- |
| **Հայաստանի Հանրապետության վարչապետ** | **\_\_. \_\_\_\_\_\_\_\_\_\_\_\_\_\_** |
| 2018 թ. -------------------------- Երևան |  |

**ՀԻՄՆԱՎՈՐՈՒՄ**

**ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՈՒՆԿՆԴԻՐՆԵՐԻ Փորձաշրջանի ղեկավարի ՎԱՐՁԱՏՐՈՒԹՅԱՆ ԿԱՐԳը սահմանելու մասին**

**ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

**1. Ընթացիկ իրավիճակը և իրավական ակտի ընդունման անհրաժեշտությունը**

Ներկայումս կարգավորված չեն **դատավորների թեկնածուների հավակնորդների ցուցակներում ընդգրկված անձանց, վերաքննիչ դատարաններում դատավոր նշանակվելու համար դատավորների առաջխաղացման ենթակա թեկնածուների ցուցակում ընդգրկված իրավագիտության բնագավառում գիտական աստիճան ունեցող և վերջին 10 տարիների ընթացքում առնվազն ութ տարի բարձրագույն ուսումնական հաստատությունում իրավունք դասավանդած կամ գիտական հաստատությունում գիտական աշխատանք կատարած անձանց, քննիչների և դատախազների թեկնածությունների ցուցակներում ընդգրկված մասնագիտական պատրաստում անցնող անձանց փորձաշրջանի ղեկավարի** վարձատրության չափի, վարձատրության տրամադրման հիմքերի և ժամկետների հետ կապված հարցերը:

Հարկ է նշել, որ միջազգային փորձի ուսումնասիրությունը ցույց է տալիս, որ փորձաշրջանի ղեկավարի վարձատրության հարցում դրսևորվում են տարբեր մոտեցումներ, սակայն վարձատրության նվազագույն շեմը պակաս չէ բազային աշխատավարձի 10 տոկոսից:

Այսպես, Սերբիայի Հանրապետությունում փորձաշրջանի ղեկավարը վարձատրվում է բազային աշխատավարձի 10 տոկոսի չափով, Բոսնիա և Հերցոգովինայի Դաշնությունում՝ աշխատավարձի չափով և հավելյալ վճարներով, Լեհաստանում՝բազային աշխատավարձի 11 տոկոսի չափով, եթե փորձաշրջանի թեկնածուները 1-ից ավելին են, ապա յուրաքանչյուր հաջորդի համար վարձատրությունը ավելանում է 1 տոկոսով, սակայն չի կարող գերազանցել 15 տոկոսը, իսկ եթե ղեկավարի վերոնշյալ գործառույթը տևում է 30 օրից պակաս, ապա վարձատրությունը համաչափորեն կրճատվում է՝ յուրաքանչյուր օր 1/30 չափաբաժնով, Խորվաթիայում՝ ժամավճարով՝ 6 ժամը 200 եվրո չափաբաժնով՝ գումարած հարկեր՝ համաձայն պայմանագրի, սակայն դատարաններում վերապատրաստում անցկացնող ղեկավար դատավորները այդ աշխատանքի համար չեն վարձատրվում, Պորտուգալիայում՝ փորձաշրջանի յուրաքանչյուր ամսվա համար 200 եվրոյի չափով,Վրաստանում՝ յուրաքանչյուր ամիս 1000 լարիի չափով։

«Արդարադատության ակադեմիայի մասին» օրենքի 24-րդ հոդվածի 7-րդ մասի համաձայն փորձաշրջանի ղեկավարի աշխատանքը համարվում է կրթական աշխատանք, որի համար նա վարձատրվում է Ակադեմիայի միջոցների հաշվին` Կառավարության սահմանած կարգով:

Վերոգրյալը վկայում է «**Արդարադատության ակադեմիայի ունկնդիրների փորձաշրջանի ղեկավարի վարձատրության կարգը սահմանելու մասին**» Կառավարության որոշման ընդունման անհրաժեշտության մասին:

**2. Առաջարկվող կարգավորումների բնույթը**

«**Արդարադատության ակադեմիայի ունկնդիրների փորձաշրջանի ղեկավարի վարձատրության կարգը սահմանելու մասին**» Կառավարության որոշման նախագծով (այսուհետ՝ Նախագիծ) սահմանվում են **փորձաշրջանի ղեկավարի՝**

1. **վարձատրության չափը,**
2. **վարձատրության հիմքերը,**
3. **վարձատրության ժամկետները**:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Արդարադատության նախարարության «Օրենսդրության զարգացման և իրավական հետազոտությունների կենտրոն» հիմնադրամի կողմից:

**4. Ակնկալվող արդյունքը**

Նախագծի ընդունման դեպքում ակնկալվում է կարգավորել **փորձաշրջանի ղեկավարի վարձատրության հետ կապված հարցերը:**

**ՏԵՂԵԿԱՆՔ**

**«ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՈՒՆԿՆԴԻՐՆԵՐԻ Փորձաշրջանի ղեկավարի ՎԱՐՁԱՏՐՈՒԹՅԱՆ ԿԱՐԳը սահմանելու մասին» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«**Արդարադատության ակադեմիայի ունկնդիրների փորձաշրջանի ղեկավարի վարձատրության կարգը սահմանելու մասին**» Կառավարության որոշման նախագծի ընդունման կապակցությամբ այլ նորմատիվ իրավական ակտերի ընդունման անհրաժեշտություն առկա չէ:

**ՏԵՂԵԿԱՆՔ**

**«ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՈՒՆԿՆԴԻՐՆԵՐԻ Փորձաշրջանի ղեկավարի ՎԱՐՁԱՏՐՈՒԹՅԱՆ ԿԱՐԳը սահմանելու մասին» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«**Արդարադատության ակադեմիայի ունկնդիրների փորձաշրջանի ղեկավարի վարձատրության կարգը սահմանելու մասին**» Կառավարության որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի էական ավելացում կամ նվազեցում չի նախատեսվում։